Základná škola s materskou školou, Hviezdoslavova 415/40, Ludanice



**KONCEPČNÝ ZÁMER ROZVOJA ŠKOLY**

**Motto: „ Šance pre všetkých, vždy a vo všetkom“**



Školský rok: 2022/2023 Mgr. Vladimír Káčer

 riaditeľ školy

Koncepcia rozvoja školy je vypracovaná na základe analýzy súčasného stavu, nadväzuje na predchádzajúcu koncepciu rozvoja školy, aktuálny stav školy, tradície a silné stránky školy. Vychádza aj zo sociálnej, spoločenskej, demografickej a ekonomickej analýzy školy.

**Filozofia školy**

Základnou filozofiou školy je vychovať žiaka zdravo sebavedomého, ktorý sa vie aktuálne orientovať vo svete, dokáže vyjadriť a zdôvodniť presadzovanie svojich názorov, zároveň vie prijať konštruktívnu kritiku a tak sa aktívne zapojiť do života spoločnosti. Aktívne rozvíjať osobnostné danosti každého žiaka, vytvoriť prostredie školy ako centra stretávania sa živej diskusie medzi žiakmi, učiteľmi a rodičmi, viesť ich k schopnosti kriticky a tvorivo myslieť, skupinovo pracovať a vzájomne sa rešpektovať.

Návrh koncepcie riadenia a rozvoja školy nadväzuje na predchádzajúcu koncepciu školy vypracovanú na roky 2019 – 2024, na aktuálny stav školy, tradície a silné stránky školy. Rozvíja slabé stránky školy, znižuje riziká a ohrozenia plnením nových úloh a podporuje všetky možné príležitosti. Pri vypracovaní koncepčného zámeru školy sa vychádzalo:

* Z koncepcie výchovy a vzdelávania v SR
* Zo ŠkVP
* Z autoevalvácie školy, vonkajších a vnútorných podmienok školy – (legislatíva, demografický vývoj, ekonomické, personálne podmienky školy, materiálne zabezpečenie ...)

**Hlavné ciele rozvoja školy:**

* Zvýšiť atraktivitu školy pre žiakov, učiteľov, rodičov a širokú verejnosť a nadviazať na sústavné budovanie kvalitnej a perspektívnej inštitúcie v regióne.
* Vytvoriť konkurencieschopnú školou vo vzťahu k iným školám v našom mikroregióne.
* Zamerať sa na klímu v škole – zvýšiť kvalitu života v škole pre žiakov aj učiteľov. Budovať školu ako otvorené spoločenstvo žiakov, detí, učiteľov a rodičov, ktorej hlavným poslaním je poskytovať komplexné služby v oblasti výchovy a vzdelávania a vytvárať tak podmienky pre harmonický rozvoj osobnosti žiaka, schopného sa uplatniť v spoločnosti.
* Vychovávať a viesť žiakov k pohybu a zdravému životnému štýlu.
* Vychovávať a viesť žiakov k environmentálnej výchove a životného prostredia, zamerať sa na okolie školy a obce.
* Zlepšovať výchovno-vzdelávacie výsledky – žiak na prvom mieste, podporovať a  dbať na postavenie učiteľa.
* Eliminovať negatívne vplyvy prostredia.
* Spolupracovať s rodičmi – dosiahnuť pozitívne prepojenie rodičov na školu a získať ich podporu.
* Vytvoriť nové, jasné a účinné vnútroškolské normy v súlade s platnom legislatívou.
* Zamerať sa na ciele a úlohy vedenia školy  - zavádzať a riadiť konštruktívne zmeny – neustále dbať na dobré meno školy.
* Škola musí spĺňať nasledovné vlastnosti:

**Škola inovatívna**

Budovať v škole podmienky na inovácie vo výchovno vzdelávacom systéme. Využiť potenciál učiteľov a žiakov na presadenie sa v oblastiach ako je robotika, pohybové zručnosti a environmentalizmus. Vzbudzovať u žiakov záujem o tieto oblasti a podporovať ich tak vo vyučovacom procese ako aj v mimoškolskom vzdelávaní. Prehlbovať u detí a žiakov výchovu k bezpečnosti na cestách a to formou prenosného dopravného ihriska spojením teoretických vedomostí s praktickým výcvikom. Zapájať sa do projektov nielen v rámci Slovenskej republiky ale aj Európy.

**Škola priateľská**

Vytvoriť v škole prostredie, atmosféru, v ktorej sa budú cítiť deti, žiaci, učitelia a personál bezpečne, neohrozene a spokojne. Na základe vzájomnej dôvery, poznávania, diskusií a spolupráce je potrebné vo vyučovacom procese budovať a udržiavať vzťahy žiak – učiteľ, žiak – žiak, učiteľ – učiteľ. Vo vzájomných vzťahoch dbať na rešpektovanie každého, poznať svoje práva a povinnosti, rešpektovať práva ostatných, vedieť vyjadriť svoj názor. Prehlbovať povedomie pomáhať tým, ktorí našu pomoc potrebujú. Spolupracovať s celosvetovou organizáciou UNICEF v rámci pomoci deťom vo svete. Prehlbovať spoluprácu rodiny a školy formou priamej angažovanosti rodičov do aktivít školy.

**Škola plná príležitostí**

Pokračovať vo vytváraní podmienok priehľadnosti a to dbať o to, aby všetci mali pocit, že sú spravodlivo hodnotení – ako deti, žiaci, tak i učitelia a prevádzkoví zamestnanci. Vytvoriť rovnaké príležitosti pre deti bez rozdielu rasy, náboženstva a jazyka. Vytvárať v škole kultúru vzťahov postavenú na vzájomnej úcte, spolupráci a otvorenej komunikácii. Vytvárať rovnaké príležitosti pre všetky deti, teda aj pre tie, ktoré majú špecifické potreby. Umožniť učiteľom rovnomerný prístup a presadzovanie nových foriem vzdelávania a využívania inovatívnych metód vo vyučovaní.

**Škola tvorivá**

Vytvárať podmienky pre realizovanie sa detí, žiakov, učiteľov. Zabezpečovať v rámci povolenej variability školského vzdelávacieho programu a mimoškolskej činnosti možnosť výberu vzdelávacích aktivít podľa schopností a záujmu žiakov. Vytvárať materiálne podmienky pre zabezpečenie tvorivého vyučovania, kde žiaci môžu prejaviť svoj talent, nadanie, dispozície. Podporiť získanie schopnosti žiakov tvorivo a kriticky riešiť problémy, identifikovať, analyzovať a navrhovať ich riešenia.

**Škola prvotriedna**

Kvalita školy sa posudzuje podľa miery naplnenia učebných plánov, osnov, štandardov, žiackych výkonov, kvality učiteľov. Hlavným kritériom je úroveň a kvalita vyučovacieho procesu, úroveň podmienok pre vyučovanie, obsah moderných, inovatívnych prvkov v didaktických postupoch, výsledky žiakov. Škola musí uplatňovať efektívny vnútorný systém kontroly vyučovacieho procesu prostredníctvom riadiacich a metodických orgánov školy. Meradlom kvality je v neposlednom rade úspešnosť absolventov.

**KONCEPČNÝ ZÁMER ROZVOJA ŠKOLY V PEDAGOGICKEJ OBLASTI**

**Oblasť vzdelávania**

1. Poskytnúť všetkým žiakom dostatok podnetov v rámci základného vzdelania k rozvoju všetkých ich kľúčových kompetencií novými modernými metódami a formami:
	* Postupne pracovať na ŠkVP „Vzdelávajme sa zdraví“, rozvíjať ho a prispôsobovať podmienkam školy a podľa požiadaviek doby a rodičov.
	* Vyhľadávať, rozvíjať a podporovať talentovaných žiakov a pripravovať ich na rôzne súťaže.
	* Monitorovať úroveň vzdelávacích výsledkov žiakov, vykonávať podrobnú analýzu a prijímať účinné opatrenia.
	* Venovať sa rozvoju čitateľskej  a finančnej gramotnosti a rozvoju  kľúčových kompetencií.
	* Rozvíjať kultúrne a národné hodnoty, vlastenectvo a občiansku zodpovednosť, rozvíjať komunikáciu  v štátnom jazyku.
	* Vytvoriť pre žiakov prostredie s informačnými a komunikačnými technológiami pre využitie vo vedomostnej spoločnosti.
	* Rozvíjať a podporovať aktivity žiakov v záujmových útvaroch a záujmových krúžkoch.
	* Poskytovať mnohostrannú starostlivosť deťom zo sociálne znevýhodneného a zanedbaného prostredia a podporovať ich školskú úspešnosť.
	* Integrovať žiakov zo špeciálno-vzdelávacími potrebami do bežných tried.
	* Neustále skvalitňovať konzultačné služby pre žiakov a rodičov.
	* V školskom klube detí napomáhať rozvoju práce s IKT, čitateľskej gramotnosti a rozvoja kompetencií, kreativity, telesnej a rozumovej vyspelosti žiakov.
	* Využívať metódy zamerané na rozvíjanie kritického a tvorivého myslenia.
	* Budovať žiacke portfólia.

Rozvíjať jednotlivé oblasti:

**jazyková oblasť** – rozvíjať jazykové kompetencie v rodnom jazyku s dôrazom na komunikáciu v novom predmete „Slovenčina pre život“, pokračovať vo výučbe cudzích jazykov „Ruský jazyk“, „Anglický jazyk“ a „Mediálna výchova“

**informatívna oblasť** – pokračovať s prácou s PC už na 1. stupni a pracovať na notebookoch na vyučovacích hodinách vo všetkých ročníkoch, rozvíjať prácu s interaktívnou tabuľou, vedieť využívať poznatky z IKT vo všetkých predmetoch. Rozvíjať základy programovania na novom predmete „Zábavná logika“ a krúžku „Robot sapiens“, zapojiť žiakov do programovania micro bitov a súťaží v rámci FLL.

**matematická a prírodovedná oblasť** – rozvíjať matematické a prírodovedné kompetencie, prepojenie teórie s praxou, rozvíjať logické, kritické a tvorivé myslenie. Orientovať sa vo svete pomocou rozvoja kľúčových kompetencií v spoločenskovednej oblasti s dôrazom na regionálnu výchovu v predmete „Regionálna výchova“, pestovať u detí a žiakov zdravý životný štýl, dôsledne realizovať protidrogové opatrenia a predchádzať negatívnym vplyvom súčasnej doby ako sú násilie, kriminalita, šikanovanie, záškoláctvo. Prostredníctvom rozvoja telesnej a športovej výchovy bojovať proti civilizačným chorobám, pokračovať v rozvoji mimoškolských aktivít vytváraním vhodných podmienok pre záujmovú činnosť, vytváraním príležitostí pre športové podujatia.

1. Podporovať rozvoj talentu, vzbudzovať u žiakov záujem samostatne a zodpovedne poznávať, prežívať a tvoriť v prostredí školy i mimo nej. Rozvíjať kompetencie potrebné pre život:

Podporovať rozvoj aktivity a záujmu žiakov.

* Pokračovať v rozvoji mimoškolských aktivít vytváraním vhodných podmienok na záujmovú činnosť – umeleckú, športovú, jazykovú, praktickú a technickú.
* Pestovať u detí zdravý životný štýl.
* Pokračovať v práci žiackeho parlamentu.
* Prezentovať úspechy školy a konkrétne zásluhy jednotlivých žiakov prostredníctvom steny úspechov, internetovej stránky a regionálnych novín.
* Zapájanie sa do medzinárodných projektov.
* Podporovať prípravu na Testovanie 9 a Testovanie 5 a to aj formou e-testovania v oblasti matematiky, slovenského jazyka a anglického jazyka. Rozvíjať kľúčové kompetencie jazykové, matematické a kompetencie v oblasti vedy a techniky ako aj prepojenie teoretických vedomostí s praktickým životom.
* Zapájať sa do vedomostných a športových súťaží a ich organizovania.

**Oblasť výchovy**

* Sústavne zlepšovať kultúru školy, zdôrazňovať potrebu aktívnej účasti všetkých zainteresovaných (detí, žiakov, zamestnancov rodičov, zriaďovateľa, verejnosti).
* Vytvárať v triedach dobrú spoluprácu, pracovnú klímu, rešpektujúcu osobnosť dieťaťa, uplatňovaním hodnôt ako uznanie, dôvera, spolupatričnosť, tolerancia, úcta, spolupráca.
* Zintenzívniť prácu triedneho učiteľa, jeho snahu zamerať na formovanie dobrého triedneho kolektívu, podieľať sa na utváraní hodnotového systému žiakov formou spolupatričnosti s deťmi s tretieho sveta formou charitatívnej činnosti.
* Podporovať spoluprácu rodiny a školy, preventívne predchádzať výchovným problémom. Zapájať rodičov do aktivít v mimoškolskej činnosti a aktivitách školy v popoludňajších hodinách.
* Vyhodnocovať a zlepšiť režim školy, zapájať žiakov v žiackom parlamente do diania školy. Akceptovať ich primerané požiadavky.
* Vytvárať podmienky pre rovesnícke vyučovanie v zmiešaných oddeleniach školského klubu detí.
* Vytvárať a podporovať pocit hrdosti na školu.

Pri vyučovaní využívať prvky, ktoré podporujú samostatnosť, zodpovednosť a spoluprácu pri vzdelávaní detí. Pri získavaní žiakov spolupracovať s materskými školami v okolí obce Ludanice, zvyšovať atraktivitu školy. Umožniť prístup k informáciám rodičom – webová stránka školy, IZK, triedne aktívy, plenárne schôdze, rada školy, rada rodičov, Edupage, konzultácie, osobné stretnutia a spoločenské akcie.

**KONCEPČNÝ ZÁMER V OBLASTI RIADENIA ŠKOLY A ORGANIZÁCIE ŽIVOTA V ŠKOLE**

* + Vytvoriť príjemné pracovné prostredie.
	+ Demokratický a humánny prístup k zamestnancom školy.
	+ Rozvíjať dobrú spoluprácu so zriaďovateľom a poradnými orgánmi školy, partnerskými a inými inštitúciami.
	+ Zapájať sa do projektov, ktoré prinášajú inovatívne metódy a formy práce do výchovno-vzdelávacieho procesu.
	+ Získavať finančnú podporu pre školu pomocou zapájania sa do projektov a grantov.
	+ Zabezpečiť odbornú starostlivosť o deti so špeciálnymi potrebami, zabezpečiť aktívnu spoluprácu so špeciálnym pedagógom a psychológom v záujme včasnej diagnostiky.
	+ Spolupracovať s políciou, sociálnym odborom mesta Topoľčany, oddelením sociálno-právnej ochrany detí ÚPSVaR pri závažných porušovaniach školského poriadku a zanedbávaní výchovy zo strany zákonných zástupcov.
	+ Vytvárať dobré podmienky na realizáciu pedagogickej praxe študentov PU v Nitre.
	+ Budovať pozitívny imidž školy, propagovať a zviditeľňovať jej výsledky.
	+ Zabezpečovanie školského stravovania, poskytovanie obedov na princípe zdravej výživy, zabezpečenie mliečneho programu a osvetovej činnosti v oblasti zdravej výživy.
	+ Budovať vzťah k estetickému vzhľadu školy, udržiavať čistotu v škole, neustále aktualizovať výzdobu školy, jednotlivých tried a areálu.

**KONCEPČNÝ ZÁMER V OBLASTI ĽUDSKÝCH ZDROJOV**

* + Rozvoj dobrých pracovných vzťahov v kolektíve zamestnancov.
	+ Výchovno-vzdelávaciu činnosť zamerať na kvalifikovaných pedagógov a zabezpečiť odbornosť vyučovania.
	+ Podporovať osobnostný rast pedagogických zamestnancov – prostredníctvom profesijného rozvoja pedagógov – umožniť účasť na vzdelávacích podujatiach v rámci platnej legislatívy.
	+ Interné vzdelávania pedagógov zamerať na oblasť IKT, starostlivosť o deti so špeciálnymi vzdelávacími potrebami, čitateľskú gramotnosť, ďalej podľa potrieb školy.
	+ Poskytnúť pedagógom priestor na tvorivosť vo vyučovacom procese, a tak prispieť k modernizácii vyučovacieho procesu.
	+ Zabezpečiť kvalitné a objektívne vnútroškolské normy pre hodnotenie práce pedagogických zamestnancov.
	+ Spresniť požiadavky na prácu triedneho učiteľa, výchovného poradcu, vedúcich MZ a PK, koordinátorov projektov.
	+ Prezentovať úspechy jednotlivých pedagogických zamestnancov a ich aktivity v oblasti prezentovania školy na verejnosti.
	+ Metodické orgány vnímať ako garantov kvality vyučovania pre jednotlivé vyučovacie predmety.
	+ Zabezpečiť kvalitné vnútroškolské normy pre prácu nepedagogických zamestnancov.
	+ Viesť nepedagogických zamestnancov k samostatnosti a zodpovednosti za vykonanú prácu.
	+ Vytvárať podmienky a priestor pre neformálne aktivity zamestnancov.
	+ Uplatňovať zásady kolektívneho vyjednávania.

**KONCEPČNÝ ZÁMER V OBLASTI SPOLUPRÁCE S RODIČMI**

* + V spolupráci s rodičmi pôsobiť na uvedomenie si potreby zdravého životného štýlu a ochrany životného prostredia.
	+ Otvoriť školu širokej verejnosti a organizovať podujatia školy za účasti rodičov.
	+ Zavádzať inovatívne a konštruktívne stretnutia rodičov s vedením školy a vedúcimi metodických združení  a predmetových komisií.
	+ Realizovať otvorené vyučovacie hodiny pre rodičov, Dni otvorených dverí.
	+ Podporovať záujem rodičov o odborné vedenie záujmových útvarov.
	+ Využívať spoluprácu rodičov vo všetkých oblastiach.
	+ Otvorením školy rodičom – zviditeľniť prácu zamestnancov školy.

**KONCEPČNÝ ZÁMER V OBLASTI MATERIÁLNO - TECHNICKÝCH PODMIENOK ŠKOLY**

* + Vytvárať optimálne podmienky pre výchovno-vzdelávací proces.
	+ Doplnenie zbierok pomôckami a didaktickou technikou.
	+ Doplnenie knižničného fondu v školskej knižnici.
	+ Vymaľovanie kmeňových tried a telocvične školy.
	+ Zabezpečenie pomôcok pre činnosť školského klubu detí.
	+ V spolupráci so zriaďovateľom nachádzať riešenia efektívnosti vykurovania budovy školy, ktorá tvorí najväčšiu položku  prevádzkového rozpočtu školy.
	+ Aj naďalej sa zaujímať o skrášľovanie okolia školy z vlastných zdrojov  využitím potenciálu školy a  zapájaním sa do projektov a výziev.

Zlepšenie materiálno-technickej základne predpokladá:

* + Aktívnu účasť zamestnancov a zapojenie žiakov a rodičov na estetizácii prostredia.
	+ Aktívnu účasť všetkých zamestnancov pri získavaní financií od sponzorov a pri získavaním grantov podporujúcich školy.
	+ Zapájanie žiakov do zberových a iných aktivít, z ktorých je možnosť získať pre školu finančné prostriedky.

**PROJEKTY**

* + Podporovať projekt „Otvorená škola“, v ktorom je naša škola pilotnou školou v rámci Slovenska.
	+ Neustále sledovať a zapájať sa do projektov ponúkaných hlavne MŠ SR, Európskymi inštitúciami, renomovanými firmami a organizáciami.

**ZÁVER**

Navrhnutý koncepčný zámer je otvorený dokument. Môže sa dopĺňať a meniť v súvislosti so zmenami v legislatíve a potrebami školy. Koncepčný zámer vychádza z poslania, vízie a hodnôt školy. V neposlednom rade i zo záujmov a potrieb partnerov školy, bez spolupráce ktorých by bol nereálny.